2014 ברוסיה
אירועים בולטים

23 בינואר – איש העסקים לשעבר ושותפו של מיכאיל חודורקובסקי, פלטון לבדב, שוחרר ממושבת העונשין, בה נכלא כעשור קודם, זאת על פי הוראת בית המשפט העליון של רוסיה.
27 בינואר – טקסי זיכרון במלאת 70 שנה לסיום המצור של הצבא הנאצי על לנינגרד (כיום סנקט פטרבורג) במלחמת העולם השנייה. לציון האירוע נערך במחוז לנינגרד שחזור קרב הפריצה שהביא לסיום המצור.
3 בפברואר – הירי בבית ספר מספר 263: סרגיי גורדייב, תלמיד בית הספר תיכון בשכונה בצפון מוסקבה, חמוש ברובה הציד של אביו, פרץ לבית הספר, פצע מאבטח והרג את המורה שלו לגאוגרפיה. האירוע הסתיים כעבור כשעה עם נטרולו בידי אנשי משטרת רוסיה וכוחות הספצנאז. לאחר מעצרו נשלח להסתכלות פסיכיאטרית.
7 בפברואר – אולימפיאדת החורף ה-22 במספר נפתחה בעיר סוצ'י, שבדרום רוסיה.
28 בפברואר – המתיחות בחצי האי קרים (2014): על רקע המשבר הפוליטי באוקראינה והדחת הנשיא האוקראיני הפרו-רוסי ויקטור ינוקוביץ', כוחות צבא רוסיים פלשו לחצי האי קרים בתואנה של שמירת שלומם של תושבי האי.
1 במרץ – מועצת הפדרציה של רוסיה מתירה לנשיא רוסיה לעשות שימוש בכוחות המזוינים של הפדרציה הרוסית על שטח אוקראינה, לאור התפתחות המצב הפוליטי, בעקבות אירועי יברומאידאן.
3 במרץ – מדד MICEX של הבורסה לניירות ערך במוסקבה צנח בכמעט 9%, הצניחה היומית החדה ביותר מאז 2009. במקביל, הקפיץ הבנק המרכזי הרוסי את הריבית ב-1.5% ל-7%. דולר אחד שווה ערך ל-36 רובל ו-75 קופייקות.
7 במרץ – נפתחו משחקי החורף הפאראלימפיים בסוצ'י.
11 במרץ – חללית הסויוז TMA-10M שבה ממשימת מחקר תחנת החלל הבינלאומית כחלק מהמשלחת ה-37 ונחתה בבייקונור שבקזחסטן. על סיפונה היו אולג קוטוב (מפקד המשימה), אלכסנדר ריאזאנסקי מרוסקוסמוס ומייקל הופקינס מנאס"א.
15 במרץ – תהלוכות המוניות במוסקבה תחת הנהגתו של מנהיג האופוזיציה בוריס נמצוב נגד סיפוח חצי האי קרים.
16 במרץ – המתיחות בחצי האי קרים (2014): 93% מתושבי הרפובליקה האוטונומית של קרים הצביעו בעד סיפוח חצי האי קרים לפדרציה הרוסית.
17 במרץ – האיחוד האירופי וארצות הברית מתחילות להטיל סנקציות כלכליות על רוסיה עקב הפלישה לחצי האי קרים מה שמביא להידרדרות קשה במטבע הרוסי.
18 במרץ – סיפוח דה-פקטו של חצי האי קרים לרוסיה.
6 באפריל – תחילתה של המלחמה בדונבאס. רוסיה תומכת צבאית בכוחות בדלניים באוקראינה ומצליחה להשתלט על הערים לוהנסק ודונצק ולהקים בהם שלטון פרו-רוסי. במהלך המלחמה נהרגו בין 3,000 ל-15,000 אזרחים וחיילים. הפסקת אש נכנסה לתוקף ב-8 במרץ 2019. באפריל 2021 החלה הסלמה נוספת בקרבות.
28 במאי – שיגור החללית סויוז TMA-13M לתחנת החלל הבינלאומית.
14 בספטמבר – הבחירות לרשויות המקומיות ברוסיה, לרבות הבחירות לפרלמנט העירוני של העיר מוסקבה.
30 בספטמבר – שיגור החללית סויוז TMA-14M לתחנת החלל הבינלאומית.
5 באוקטובר – ארבעה שוטרים נהרגו וארבעה אחרים נפצעו בפיגוע התאבדות בגרוזני, צ'צ'ניה.
אוקטובר - לראשונה בתולדות רוסיה נערך גראנד פרי, מרוץ מכוניות במסגרת הספורט המוטורי של פורמולה 1.
1 בדצמבר – שיגור החללית סויוז TMA-15M לתחנת החלל הבינלאומית.
1 בדצמבר – משלחת חיפוש של משרד החירום חילצה שמונה אנשים מספינת דיג דרום קוריאנית שטבעה סמוך לחופי צ'וקוטקה.
1 בדצמבר – נחנך המרכז הלאומי להגנת המדינה המהווה לאיחוד מפקדות הצבא הרוסי ומהווה תחלופה למטה הכללי הרוסי.
16 בדצמבר – בנק רוסיה הכריז על הגדלת הריבית מ-10.5 אחוז ל-17 בצעד חירום שנועד למנוע את קריסת הכלכלה ומטבע הרובל ולייצב את הכלכלה. הצעד הביא למעשה להתדרדרות המטבע, אשר נסחר ברובל אחד תמורת למעלה מ-65 דולרים.
19 בדצמבר – ממשלת ארצות הברית הטילה סנקציות כלכליות נוספות על חצי האי קרים ורוסיה, בין השאר איסור על ייצוא מזון אמריקאי לחצי האי.